钦定古今图书集成/历象汇编/庶征典/第011卷 > 册府元龟 > 《帝王弭灾》
## 钦定古今图书集成/历象汇编/庶征典/第011卷 > 册府元龟 > 《帝王弭灾》

《传》曰：“天之爱民甚矣，岂使一人肆于民上。”若乃司牧
之重政治或失必示灾祥以申警戒圣帝明王睹而
修德惧刑政之壅蔽则勤于听纳恐骄盈之易至则
身先节俭忧亿兆之未泰则矜微恤隐念赋役之尚
繁则省财节用思忠贤之未进则寤寐遗逸虑邪佞
之或迩则斥去群小补祸为福变灾成祥惟德是辅
其理何远？是以尧之水，汤之旱，太戊之《桑谷》，高宗之
雊雉，皆明德格天，至𫍯感神，而咎征自消，妖不能胜
矣。